**Pierre Robert** on norjalainen alusvaatevalmistaja, joka on aloittanut nykymuodossa toimintansa vuonna 2006. Aiemmin tuotemerkki Pierre Robert tunnettiin ruotsalaisena kosmetiikkamerkkinä, jonka perusti Knut Wulff vuonna 1946. Vuonna 2006 Pierre Robertin osti norjalainen Orkla, joka muutti sen alusvaatemerkiksi.

Pierre Robert Groupin tuotemerkkejä ovat La Mote sekä alun perin suomalaiset vaatemerkit Black Horse, Finnwear ja Norlyn, jotka Pierre Robert osti niiden edelliseltä omistajalta Nansolta 2016. Black Horse -merkin lanseerasi vuonna 1975 hattulalainen Parneule, jonka Suomen Trikoo osti 1982. Myös Finnwear ja Norlyn olivat aikoinaan Suomen Trikoon merkkejä, Norlyn alun perin Säterin 1966 perustama sukkatehdas Torniossa. Nanso osti Suomen Trikoon liiketoiminnan ja tuotemerkit vuonna 2005.

Historiaa
---------

Pierre Robertin perustaja, ruotsalainen Knut Wulff, loi vuonna 1945 ensimmäisen kosmetiikkamerkkinsä nimeltä LdB. Sitä seurasivat Monsieur Robert, sittemmin Pierre Robert, ja Maxelle 32. Suomessa yritystä edusti Otava-konserniin kuulunut Oy Flavia Ab, joka myös valmisti Pierre Robertin ja niin ikään ruotsalaisen Jane Hellenin kosmetiikkaa lisenssillä tehtaassaan Helsingin Ruoholahdenkadulla. Pierre Robert korosti tekaistua ranskalaisuuttaan vuoden 1971 mainoksessaan allekirjoituksella "Institut de Beauté Pierre Robert, 36, Rue du Fabourg Saint Honoré, Paris".

Knut Wulff myi Pierre Robertin vuonna 1975 Unileverille, joka puolestaan myi sen Benckiser-yhtiölle vuonna 1996. Vuonna 1983 Pierre Robert Oy kertoi olevansa Suomen toiseksi suurin kosmetiikkamyyjä.

Vuonna 2006 norjalaiseen Orklaan kuuluva alusvaatevalmistaja La Mote hankki oikeudet Pierre Robert -nimeen ja muutti oman nimensäkin muotoon Pierre Robert Group.

Lähteet
-------

1. 1 2 3 4 5  Pierre Robert *Store norske leksikon*. Viitattu 10.3.2023.
2. 1 2  Lyhyesti meistä *Pierre Robert Group*. Viitattu 10.3.2023.
3. ↑  Liiten, Marjukka: Nanso sulkee Tornion sukkahousutehtaan, yli sadan työsuhde päättyy – työntekijät marssivat ulos. Nanso myy Pierre Robertille Norlyn-, Amar-, Finnwear- ja Black Horse -brändit.  *Helsingin Sanomat*, 21.3.2016. Artikkelin verkkoversio. Viitattu 13.3.2023.
4. ↑  Suomen Trikoo osti Parneulen osakekannan.  *Helsingin Sanomat*, 7.1.1982, s. 27. Näköislehti (maksullinen).
5. ↑   Lappalainen, Piippa – Almay, Mirja: "Sukanvalmistajia", *Kansakunnan vaatettajat*, s. 148. Helsinki: WSOY, 1996. ISBN 951-0-20864-7.
6. ↑  Tekstiilejä Tampereelta: Suomen Trikoo Vapriikki. Viitattu 13.3.2023.
7. ↑  Surol eilen ja tänään *Surol Oy*. Viitattu 13.3.2023.
8. ↑  Otavan liikevaihto kasvoi neljänneksen.  *Helsingin Sanomat*, 24.4.1975, s. 30. Näköislehti (maksullinen).
9. ↑  32 päivää uudistaa ihonne. (Pierre Robertin ja Flavian allekirjoittama Maxelle 32 -mainos.) *Helsingin Sanomat*, 21.04.1964, s. 7. Näköislehti (maksullinen).
10. ↑  Living eyes. (Pierre Robertin mainos.) *Helsingin Sanomat*, 17.02.197, s. 3. Näköislehti (maksullinen).
11. ↑  Benckiser acquiring Unilever's mass market cosmetic business Rimmel-Chicogo *HBW Insight, Pharma Intelligence UK Limited*.  11.3.1996. Viitattu 10.3.2023.
12. ↑  Toimitusjohtajatason haaste. (Pierre Robert AB:n työpaikkailmoitus.) *Helsingin Sanomat*, 3.7.1983, s. 46. Näköislehti (maksullinen).